
TRAFIKKSIKKERHET I SYLTEREN BARNEHAGE

Trafikksikkerhet bør være en naturlig del av dannelsen og dermed barnehagens innhold. I rammeplanen for barnehagen står det under fagområdet nærmiljø og samfunn at: 
«Gjennom arbeid med nærmiljø og samfunn skal barnehagen bidra til at barna utforsker ulike landskap, blir kjent med institusjoner og steder i nærmiljøet og lærer å orientere seg og ferdes trygt.»

Dette betyr at trafikk og sikkerhet er i fokus i hverdagen. Målet med arbeidet er å gi barna erfaringer og gode holdninger slik at de er best mulig rustet til å ferdes alene i trafikken når de blir eldre. 
Trafikk er et tema som passer godt inn i hverdagen. Barna opplever trafikk når de skal til og fra barnehagen, når de skal på tur, og når de erfarer trafikk gjennom lek og observasjon av hva de voksne gjør.

For oss er det viktig at vi hjelper barna til å utvikle gode holdninger i tidlige barneår slik at barna evner å forstå hva som kan være en risiko i trafikken, hva som kan være med å trygge dem når de ferdes i trafikken og evne å ta andres perspektiv. 
Både foreldre og ansatte er rollemodeller for barna i trafikken, ved at vi bruker belte i bilen, hjelm når vi sykler, refleks når vi går og det at vi overholder trafikkreglene der vi ferdes. 

Vi ønsker samarbeid med foreldrene, slik at vi har fokus på de samme tingene.













Trafikksikkerhet i barnehagen

· Vi har integrert trafikksikkerhet som en del av barnehagens omsorgs- og opplæringsarbeid, og det er nedfelt i barnehagens årsplan.
· Vi tar opp trafikksikkerhet med foreldrene og samarbeidsutvalget.
· Vi informerer foreldrene om rutiner som gjelder på parkeringsplassen og i trafikken utenfor barnehagens område.

Parkeringsplass
· Biler skal så langt det lar seg gjøre, rygges inn i parkeringslommen ved gjerdet, eller ha en u-kjøring ved levering og henting slik at en unngår rygging. Portene til barnehagen skal til enhver tid være lukket.
· Foreldrene skal så langt det lar seg gjøre, gå først ut av porten og ytterdør når barna hentes.
· Biler skal ikke stå med nøkler i, eller gå på tomgang.
 
Området rundt barnehagen
· [bookmark: _Hlk151113733]Fartsgrensen utenfor barnehagens område er 30 km/t og 50 km/t, men barnehagen oppfordrer foreldre og andre til å senke farten ytterligere.


Sikkerhet på tur

· Dersom barnehagen skal på en ny tur eller til et nytt turområde, risikovurderes turen før barnehagen drar av sted.
· Det vurderes hvor mange ansatte som trengs av hensyn til gruppens størrelse, alder, forutsetninger og turmål.
· Dersom turen skal foregå ute i trafikken, planlegger personalet turen sammen med barna, slik at barna forberedes på hvordan en skal opptre i trafikken. Barnehagen benytter også anledningen til trafikkopplæring.
· Barn går alltid langs veien i følge med voksne.
· Barn og voksne går langs siden på veien.
· Det går alltid en ansatt fremst og en ansatt bakerst.
· [bookmark: _Hlk151113844][bookmark: _Hlk151114660]Når det kommer biler så stopper vi opp ved veikanten og venter til bil er kjørt forbi.
· Barna skal aldri være utenfor synet.
· Alle barn har på seg refleksvester med navn og telefonnummer til barnehagen.


Sikkerhet på tur med bil og buss
Alle foreldre/foresatte må samtykke inne på kidplan før barnet kan være med på tur i buss eller bil

Ved bruk av buss
· Så langt det lar seg gjøre så bruker barnehagen innleid buss
· Bussen må ha 3-punkt sele
· Ingen under fylte 2 år kan være med buss
· Det brukes bilstoler på barn under 15 kg/ 100 cm i bussen. Etter avtale med foreldrene er sete bakovervendt eller forovervendt.
· Bilputer og sele må brukes på barn over 15kg/100cm.
· Ingen barn sitter i de fremste setene på bussen

Ved bruk av bil
· Alle bilstoler skal være godkjente eter ECE R 44.04 eller R 129. 
· Barn under 3 år sitter i bakovervendt sete. Setene til barnehagen har isofix.  
· Ved tur i regi av barnehagen så sitter barn under 3 år i bil til en ansatt eller egne foreldre. 
· Barn over 3 år bruker bilstol som kan være forovervendt.
· Barn over 3 år kan sitte på med evnt andre foreldre hvis barnets forelder samtykker til dette.

Sykkeldag i barnehagen
På våren så bruker storavdelinga å ha en dag der barna kan ta med sin tohjulsykkel til barnehagen.
· Barna må ha sykkelhjelm.
· Det sykles på et område utenfor barnehagen som er sperret av for biler mens sykling pågår.

